વઢવાણ નગરપાલિકામાં કોંગ્રેસ પક્ષ અને પાલિકા પ્રમુખ સામે ભાજપના સદસ્યોએ મોરચો માંડી ર વર્ષથી વિકાસના કામો સામે પ્રશ્નાર્થ લગાવ્યો હતો. પરંતુ ગત ખાસ સામાન્ય સભામાં ભાજપના ૧૧ સદસ્યો ગેરહાજર રહેતા કોંગ્રેસે રાજકીય ચોગઠી મારી રૂ. ૧૦ કરોડના ૧૫૭ કામોને મંજૂરીની મારી હતી. આથી વઢવાણ શહેરમાં ભાજપના સદસ્યો પાલિકાની સામાન્ય સભાને બદલે ઘેરહાજર રહેતા ભાજપ પક્ષની પ્રતિષ્ઠા સામે પણ આંગળી ચીંધાઈ રહી છે. આથી લોકસભાની ચૂંટણી પહેલા ભાજપની પ્રતિષ્ઠાને નુકસાન ન પહોંચે તે માટે ભાજપ મોવડી મંડળે તપાસનો ધમધમાટ શરૂ કર્યો છે અને વઢવાણ નગરપાલિકામાં ચૂંટણી પહેલાં આક્રમક મૂડમાં ભાજપ જોવા મળી રહ્યું છે.